Ο **Γρηγόριος (Γρηγόρης) Βουτσινάς** γεννήθηκε στην Πάτρα (1991) και είναι αθλητής αγωνισμάτων δρόμου αντοχής και μέλος της εθνικής ομάδας.

Βιογραφία
---------

Ήταν αθλητής αρχικά του Α.Ο Πέλοπα Πατρών και μετά της Α.Ε.Κ. Είναι 3 φορές πανελληνιονίκης στον Ανώμαλο Δρόμο και έχει κατακτήσει 12 Πανελλήνια μετάλλια από το 2007 έως το 2012 (800 μ. 1.500 μ. 5.000 μ. 3.000 μ. στιπλ, ανώμαλος κλπ.) Είναι χαρακτηριστικό πως πριν κλείσει τα 18 του χρόνια είχε γίνει ο καλύτερος Αχαιός αθλητής όλων των εποχών στα 3.000μ. στιπλ με 9.07.94 κι ένας από τους καλύτερους έφηβους όλων των εποχών στην Ελλάδα.

Έχει συμμετάσχει σε διεθνείς αγώνες, ευρωπαϊκά πρωταθλήματα και βαλκανικούς. Στο πανελλήνιο πρωτάθλημα του 2007 που έγινε στην Αθήνα ήταν δεύτερος στα 1500μ. με επίδοση 4.06.02 κατακτώντας το πρώτο του Πανελλήνιο μετάλλιο σε ηλικία 16 ετών. Το 2008 ήρθε νικητής στα 1500μ. και τρίτος νικητής στα 800μ. Στο βαλκανικό πρωτάθλημα που πραγματοποιήθηκε στη Σερβία ήρθε 4ος στα 1500μ. 

Το 2009 σαν Έφηβος ήταν η καλύτερη χρονιά του καθώς κέρδισε στο πανελλήνιο ανοιχτού στα 3000μ. με φυσικά εμπόδια και κατέλαβε την 2η θέση στα 5000μ. ενώ στα Παπαφλέσσεια στην Καλαμάτα κατάφερε να πιάσει το όριο της κατηγορίας του (9'10'00) με χρόνο 9'08'21 που τον οδήγησε στο Πανευρωπαϊκό Πρωτάθλημα, όπου με ατομικό ρεκόρ 9'07'94 κατάφερε να πλασαριστεί στον τελικό του αγωνίσματος και να πάρει την 11η θέση. Το 2009 κατέκτησε έξι Πανελλήνια μετάλλια, ένα Βαλκανικό και ένα σε 7εθνή συνάντηση και συμμετείχε τέσσερις φορές μέσα στη χρονιά με τα χρώματα της Εθνικής ομάδος. 

Το 2010 ξεκινάει για εκείνον ευνοϊκά κερδίζοντας το Πανελλήνιο Ανωμάλου δρόμου (6000μ.) και κάνοντας επίδοση 9'15'14 στα 3000μ. Φ.Ε στην Πάτρα, ενώ λίγες ημέρες αργότερα ένας σοβαρός τραυματισμός του στερεί το δικαίωμα να διεκδικήσει μια καλύτερη επίδοση κοντά στο 9'04'00 που θα του έδινε το εισιτήριο για το Παγκόσμιο Πρωτάθλημα της κατηγορίας του στο Μόγκτον του Καναδά.

Το 2012 επανέρχεται ξανά και κατακτά τη δεύτερη θέση στα 3000μ. Φ.Ε στην Κατηγορία των Νέων Ανδρών στην Αθήνα.

Διακρίσεις
----------

* **Πανελλήνιο πρωτάθλημα Ανωμάλου δρόμου**:

Χρυσό: 2009, 2010

Χάλκινο:2008

* **Βαλκανικό πρωτάθλημα**

1500μ. : 2008(4η θέση)

3000μ. Φυσ.Εμπόδια : Χάλκινο - 2009

* **Πανευρωπαικό Πρωτάθλημα** :

11η Θέση

13η Θέση

* **Πανελλήνιο πρωτάθλημα**

800μ. : Χάλκινο - 2008

1500μ. : Χρυσό - 2008

Ασημένιο - 2007

Χάλκινο - 2008(κατηγορία Ε και Ν)\*

3000μ. Φυσ.Εμπόδια : Χρυσό - 2009(κατηγορία Ε και Ν)\*

Ασημένιο - 2012

5000μ. : Ασημένιο - 2009

\*Μετάλλιο στην κατηγορία Εφήβων και Νέων Ανδρών

Παραπομπές
----------

1. 1 2  «Οι κορυφαίοι εμποδιστές της Αχαΐας με τα αξεπέραστα ρεκόρ (ΑΦΙΕΡΩΜΑ)». *SPORTIN*. 9 Απριλίου 2019. Ανακτήθηκε στις 22 Αυγούστου 2023.
2. ↑  Skordilis, Pavlos (9 Σεπτεμβρίου 2008). «ΑΘΛΗΤΙΚΗ ΕΝΗΜΕΡΩΤΙΚΗ ΣΕΛΙΔΑ: Βαλκανικό Πρωτάθλημα Παίδων-Κορασίδων , αποτελέσματα». *ΑΘΛΗΤΙΚΗ ΕΝΗΜΕΡΩΤΙΚΗ ΣΕΛΙΔΑ*. Ανακτήθηκε στις 22 Αυγούστου 2023.
3. ↑  «StivoZ.gr .::Athletics Portal::. - NoviSad - 2η ημέρα - πρόκριση &PB Τσάκωνας, Βουτσινάς. 8η θέση Παπαδοπούλου, Βόλου. 10». *web.archive.org*. 8 Ιουλίου 2014. Αρχειοθετήθηκε από το πρωτότυπο στις 8 Ιουλίου 2014. Ανακτήθηκε στις 22 Αυγούστου 2023. CS1 maint: Unfit url (link)

Εξωτερικοί σύνδεσμοι
--------------------

* *Grigoris Voutsinas is talking to Runner Magazine -*
* *Πρώτος ο Γρηγόρης Βουτσινάς -*